projecte-aina/catalan_government_crawling huggingface dataset:
Aquest és un projecte finançat pel 6 Programa Marc, dins l'àrea temàtica "Desenvolupament sostenible, ecosistemes i canvis globals", en el qual la Direcció General de Prevenció i Extinció d'Incendis i Salvament ha participat com a soci principal, mitjançant el Grup de Recolzament a les Actuacions Forestals (GRAF), que ha liderat dos mòduls del projecte: Formació Professional i Ús del foc per a l'extinció.
El projecte FIREPARADOX ha involucrat al voltant de 36 socis de 18 països diferents, en l'estudi i comprensió de l'ús del foc com a mecanisme de control i contenció dels incendis forestals descontrolats.
En concret, busca la potenciació de l'ús del foc com a eina per reduir l'impacte d'episodis de grans incendis forestals, com els ocorreguts a Portugal, Espanya i França l'any 2003 i 2005.
48 mesos (de març del 2006 al febrer del 2010)
El 81% d'aquest cost ha estat finançat amb fons europeus
Un dels resultats del projecte va ser l'elaboració de la Guia La Prevenció dels Grans Incendis Forestals adaptada a l'Incendi Tipus, amb l'objectiu de difondre, a nivell europeu, coneixements per a la integració del foc en la planificació forestal i les tasques de prevenció d'incendis forestals, servint d'eina de suport a les polítiques forestals.
Podeu consultar el text complet de la guia a través de l'enllaç següent:
Podeu consultar més informació sobre el projecte i els seus resultats en els enllaços següents:
La Direcció General de Prevenció i Extinció d'Incendis i Salvaments col·labora com associada en el projecte ORGEST, mitjançant el Grup de Recolzament a les Actuacions Forestals (GRAF) donant suport en les tasques de identificació de les tipologies forestals de Catalunya i en el disseny de les orientacions de gestió dels boscos de Catalunya.
La funció de les ORGEST (Orientacions de Gestió Forestal Multifuncional) és proveir de contingut tècnic els Instrument de Planificació Forestal, principalment el PTGMF, PSGF i POF, tot intentant que la planificació a escala forest i les eines de planificació a nivells superiors vagin en la mateixa direcció.
Podeu consultar més informació del projecte i dels seus resultats en els enllaços següents:
Aquest projecte s'emmarca en el conveni de col·laboració en matèria de telecomunicacions i radiodifusió signat l'any 2008 entre el Departament de Governació i Administracions Públiques de la Generalitat de Catalunya i el Ministeri de Tecnologies de la Informació i la Comunicació de la República de Corea.
Aquest acord estableix diverses col·laboracions sobre banda ampla i difusió multimèdia digital, entre les quals destaquen projectes d'R+D+I desenvolupats per universitats, centres de recerca i empreses dels dos països.
D'entre aquests projectes destaca l'UBI-nETRICAT.
El projecte UBI-nETRICAT té per finalitat desenvolupar noves arquitectures i aplicacions de xarxes de sensors que es poden aplicar, un cop analitzat en teixit industrial català, en el sector agrícola, el mediambiental i el de seguretat i emergències.
La Direcció General de Prevenció i Extinció d'Incendis i Salvaments participa en el desenvolupament d'aquest projecte en l'àmbit de la seguretat i les emergències que concretament, es centra en la localització i enviament de dades crítiques per els serveis de bombers i policia.
Aquest projecte d'innovació tecnològica, pioner a Europa permetrà millorar la seguretat física dels efectius d'emergència i fer estudis preventius sobre les actuacions dels bombers o d'altres cossos operatius en situacions de risc.
Els objectius adreçats a l'àmbit de la seguretat i les emergències del projecte UBI-nETRICAT es centren en:
Al web de la Fundació privada Internet i Innovació Digital de Catalunya (i2CAT) trobareu més informació d'aquest projecte
Aquest és un projecte d'I+D finançat per el Ministeri de Foment que correspon al Subprograma de projectes relatius a transport i infraestructures del Programa Nacional de Cooperació publicoprivada.
La Direcció General de Prevenció i Extinció d'Incendis i Salvaments participa, com a testadors en el control de l'incendi en el vehicle ferroviari, mitjançant la col·laboració amb la Universitat Politècnica de Catalunya, la qual és sòcia del projecte.
Aquest és un projecte que es considera estratègic per a tot el sector ferroviari donat que la línia d'investigació a la que pertany està senyalada com a prioritària en l'Agenda Estratègica de investigació del Sector Ferroviari elaborada per la Plataforma Nacional del Ferrocarril (PTFE).
Aquest projecte té com a objectiu augmentar el coneixement sobre el comportament dels materials d'interiorisme utilitzats per la fabricació de vagons de tren i de la seva adequació als nivells de risc exigits en la normativa europea, que properament entrarà en vigor.
Per això, es cercaran materials alternatius més respectuosos amb el medi i es farà un estudi del desenvolupament d'un incendi mitjançant eines de simulació d'última generació utilitzades en altres camps de l'Enginyeria del foc.
El 33% d'aquest cost es finança amb fons europeus.
Aquest és un projecte europeu finançat pel VII Programa marc en l'àmbit de la seguretat.
La Direcció General de Prevenció, Extinció d'Incendis i Salvaments participa com a full partner, mitjançant el Grup d'Actuacions Especials (GRAE), com a testadors de la funcionalitat del prototip amb la finalitat de millorar les tasques de salvament i rescat de víctimes per col·lapse estructural.
Aquest projecte d'innovació i desenvolupament tecnològic, s'orienta al desenvolupament de programari biomèdic, d'anàlisi de gasos, de discriminació d'imatge i so, de transmissió d'informació i de l'evolució del suport físic en operacions de rescat per ensorraments, des d'una aproximació multidisciplinari, per optimitzar la tecnologia actual i els recursos disponibles.
48 mesos ( d'octubre 2008 a octubre 2012)
El 75% d'aquest cost es finança amb fons europeus.
Aquest és un projecte europeu finançat per l'Instrument Financer de Protecció Civil que gestiona la Direcció General d'Ajuda Humanitària i Protecció Civil de la Comissió Europea.
La Direcció General de Prevenció, Extinció d'Incendis i Salvaments, participa com a full partner en el projecte liderant el desenvolupament metodològic per incorporar el risc d'incendi forestal en els processos de decisió a l'hora d'elaborar la planificació territorial.
Així mateix, col·labora en la revisió de coneixements i experiències recollides a nivell europeu i, en la detecció de les eines i experiències per establir els nivells de risc del foc forestal pel que fa a la planificació territorial.
El projecte Firefficient pretén consolidar un coneixement sostenible i una plataforma de lliçons apreses destinada als gestors europeus interessats en aplicar eines innovadores i pràctiques en la predicció de potencials fenòmens del foc.
El projecte també busca millorar la prevenció dels incendis forestals i disminuir els possibles efectes dels incendis en les persones i els béns.
24 mesos (gener 2014 a desembre 2015)
La despesa total projecte és de 607.442 €, dels quals el finançament europeu total és de 455.581 € (75%).
La despesa total del Departament d'Interior és de 80.752 €, dels quals el finançament europeu és de 60.564 € (75%).
LIFE DEMORGEST és un projecte europeu LIFE + de la convocatòria 2012 dins el programa Medi Ambient.
L'objectiu del projecte DEMORGEST és prevenir la generació i propagació de grans incendis forestals facilitant l'adopció per part dels silvicultors de nous models silvícoles multifuncionals (models ORGEST), que integrin la producció de diferents béns i serveis amb la prevenció als grans incendis forestals.
El projecte demostrarà als propietaris de boscos (que posseeixen el 77% de la superfície forestal de Catalunya) i professionals forestals que els models forestals proposats (anomenats ORGEST) són una factible, viable i fàcil eina per adoptar mitjans de gestió dels boscos i protegir-los de grans incendis.
L'eficiència d'aquests models és molt més gran quan s'aplica en el marc d'un pla de prevenció d'incendis que cobreix una àrea gran.
El projecte aplica els models ORGEST en dues àrees pilot amb alt risc d'incendi de diferents característiques socioeconòmiques com a part d'un pla de prevenció d'incendis per a dos massissos específics; i d'altra banda, utilitzant una xarxa de llocs experimentals i demostratius situats en set tipologies forestals repartits per Catalunya.
El resultat és una demostració de l'aplicació dels models ORGEST en el major nombre possible d'escenaris, per tal de que puguin ser transferits a altres països.
Integració cost-eficiència de la prevenció de grans incendis forestals en la gestió forestal a la Mediterrània.
Malgrat no participar com a soci dins el projecte, el DINT desenvolupa accions preparatòries, d'implementació, de monitoreig, de comunicació i de seguiment, en estreta col·laboració amb el CTFC i el CREAF, i forma part del Comitè de Seguiment del projecte.
La despesa total projecte és de 593.592 €, dels quals el finançament europeu total és d'295.296 € (49,75 %).
El Departament d'Interior no participa com a soci i, per tant, no percep finançament europeu.
Es tracta d'un projecte europeu finançat per la Comissió Europea dintre del programa Horitzó 2020.
El Departament d'Interior hi participa com a soci ( full partner ).
El Projecte FIRE-IN vol contribuir a augmentar el nivell de seguretat dels ciutadans de la Unió Europea, potenciant la millora de les capacitats dels cossos de bombers nacionals i europeus.
L'objectiu general del projecte és augmentar el nivell de seguretat dels ciutadans de la Unió Europea, tot millorant els processos de desenvolupament de capacitats del cossos de bombers nacionals i europeus.
FIRE-IN té com a premisses que la innovació i recerca en aquest àmbit necessita un més fort guiatge dels cossos de bombers i la cooperació de les organitzacions investigadores i industrials, i que s'ha de optimitzar l'explotació de la tecnologia disponible (optimització que passa per coordinar amb més efectivitat les necessitats operatives, la investigació i innovació disponibles, l'estandardització, les proves i assajos, i l'entrenament).
5 anys (de maig de 2017 a abril de 2022)
El cost total del projecte és de 3.496.241,25 €, finançats al 100% per la Comissió Europea.
El cost per al Departament d'Interior, també subvencionat al 100%, és de 143.968,75 €.
Web de la Comissió Europea: https://cordis.europa.eu/project/rcn/209950_en.html
Multi-hazard Cooperative Management Tool for Data Exchange, Response Planning and Scenario Building - Eina de gestió de riscos i cooperació en la resposta operativa, la generació d'escenaris de risc i l'intercanvi de dades.
Es tracta d'un projecte europeu finançat per la Comissió Europea dintre del programa Horitzó 2020.
El Departament d'Interior hi participa com a soci ( full partner ), i aporta les perspectives de dos perfils operatius diferents: els bombers i les policies.
Eina de gestió de riscos i cooperació en la resposta operativa, la generació d'escenaris de risc i l'intercanvi de dades.
Per tal de millorar la capacitat de fer front a situacions crítiques complexes, el projecte desenvoluparà eines informàtiques integrades que permetran una planificació eficient de la resposta per part de tots els agents implicats en les actuacions.
Tot i que serà un sistema flexible i adaptable a d'altres situacions, els escenaris on es centrarà el treball del Projecte seran el foc forestal, les inundacions i les esllavissades de terra.
La plataforma que es desenvolupi farà possible la integració de les diverses eines de suport que utilitzen els diferents col·lectius operatius (bombers, emergències mèdiques, policia, protecció civil, centres de comandament i control).
El sistema integrarà les eines ja existents amb d'altres de nova creació, i permetrà potenciar la cooperació entre els sistemes autònoms de les diferents organitzacions, així com consolidar la metodologia en les actuacions transfrontereres.
El projecte es desenvoluparà sobre escenaris realistes d'àrees geogràfiques específiques, amb l'estreta implicació de les autoritats locals.
Al final del projecte, es farà una demostració del prototip en un entorn real.
45 mesos (de maig 2017 a gener 2021)
El cost total del projecte és de 8.591.343,43 €.
El 91% d'aquest cost es finança amb fons de la Comissió Europea.
El cost per al Departament d'Interior és de 833.385 €, import subvencionat al 100% per la Comissió Europea.
Web de la Comissió Europea: https://cordis.europa.eu/project/rcn/210221_en.html
COOPEREM – Cooperació operativa d'emergències i prevenció d'incendis
Aquest és un projecte europeu finançat pel programa Interreg V A Espanya-França-Andorra POCTEFA 2014-2020.
El Departament d'Interior, mitjançant els Serveis Territorials a Girona i la Direcció General de Prevenció, Extinció d'Incendis i Salvaments, participa com a cap de fila (coordinador) en el projecte.
COOPEREM és un projecte que pretén desenvolupar una política compartida en matèria de prevenció i gestió del risc d'incendis a la zona transfronterera.
Aquesta política permetrà millorar l'anticipació del risc i donar resposta als desastres causats gràcies a la col·laboració, per part dels actors territorials competents, d'un pla estratègic transfronterer (des de la fase d'anticipació fins a la fase d'intervenció), dividit en cinc accions.
Projecte europeu que té per objectiu principal el desenvolupament d'una política compartida en matèria de prevenció i gestió del risc d'incendis a la zona transfronterera.
36 mesos: des de gener de 2018 a desembre de 2020.
El cost total del projecte és de 2.556.505,00 €, dels quals el finançament europeu és d'1.661.728 € (65%).
El cost per al Departament d'Interior és d'1.007.331 €, dels quals el finançament europeu és de 654.765 € (65%).
Aquest és un projecte europeu liderat per l'Institut de Geomàtica finançat en el marc del VII Programa marc GALILEO-2007-GSA-1 (sobre sistemes de satèl·lits de navegació europeus)
L'objectiu del projecte és integrar, en un petit helicòpter teledirigit, un sensor d'imatges tèrmiques i un sistema de navegació basat en un sensor BA/RINS/GPS-EGNOS que permeti efectuar recerques de persones desaparegudes en situacions en què el temps sigui un factor crític, en àrees de difícil accés o en altres situacions que es considerin d'interès.
Aquesta integració generarà una aplicació informàtica que ha de permetre demostrar la funcionalitat de l'equip.
25 mesos (de febrer de 2010 a març de 2012)
El 69% d'aquest cost es financia amb fons europeus.
Si voleu obtenir més informació del projecte CLOSE-SEARCH cliqueu al següent enllaç:
Aquest projecte desenvolupa un programari de gestió d'alertes i elaboració de protocols d'actuació per a emergències en les platges urbanes i les infraestructures costaneres.
Aquest és un projecte europeu finançat per l'Instrument Financer de Protecció Civil que gestiona la Direcció General d'Ajuda Humanitària i Protecció Civil de la Comissió Europea.
La Direcció General de Protecció Civil participa plenament en el projecte europeu "iCoast".
En concret, és corresponsable de la tasca "Protocols de comunicació en emergència".
Aquest projecte vol desenvolupar una eina per millorar la gestió de les emergències derivades del fort onatge a la costa europea, especialment a les platges urbanes i a les infraestructures properes a la costa.
L'eina iCoast s'utilitza com un sistema de detecció primerenc de les tempestes, i ajuda els gestors en la presa de decisions durant les intervencions.
• Elaborar un mapa de les zones costaneres amb un major risc.
• Desenvolupar un prototip informàtic de gestió d'emergències.
• Centre Internacional d'Investigació dels Recursos Costaners (Espanya).
• Servei Meteorològic de Catalunya (SMC) (Espanya)
• Direcció General de Protecció Civil – Departament d'Interior (Espanya)
• Institut Geològic de Catalunya (IGC) (Espanya)
El 75% d'aquest cost es finança amb fons europeus
Projecte que té per finalitat desenvolupar uns sensors de fusió intel·ligents, amb informació contextual geoespacia, i escala múltiple avançada de detecció i reconeixement dels comportaments de la multitud.
Aquest és un projecte europeu finançat pel VII Programa marc de recerca dins la temàtica de Seguretat de la Comissió Europea.
La Direcció General de Protecció Civil forma part de la Stakeholder's Community del projecte.
L'objectiu d'aquesta entitat és assessorar, com a usuari final, els integrants del consorci sobre els productes desenvolupats en el projecte, per tal que s'adeqüin a les necessitats dels usuaris finals.
Aquest projecte desenvolupa sensors de fusió intel·ligents que permetrà als decisors finals rebre informació real en situacions d'emergències, i disposar d'estratègies d'evacuació mitjançant la infraestructura d'informació i comunicació del sistema eVACUATE.
Per poder demostrar la validesa del sistema pel que fa a la reducció del temps d'evacuació i l'augment de la seguretat del procés, es faran quatre simulacres: Evacuació de l'estadi Real Sociedad de Futbol S.A.D (Estadi d'Anoeta, San Sebastià, Espanya); Punt de trobada i evacuació dels passatgers del vaixell STX-FR (Vaixell de creuer, França); Evacuació a l'Aeroport Internacional d'Atenes (Terminal de l'Aeroport d'Atenes, Grècia); Evacuació al Metro de Bilbao S.A (Estació de metro, ciutat de Bilbao, Espanya).
• Sensors de fusió intel·ligents
• Telecom Itàlia S.P.A (Itàlia)
47 mesos (abril 2013 a març 2017)
13.135.530€ El 65% d'aquest cost es finança amb fons europeus
Web de la Comissió Europea: http://cordis.europa.eu/projects/rcn/108077_en.html
Anywhere (EnhANcing emergencY management and response to extreme WeatHER and climate Events) és un projecte europeu aprovat dins la convocatòria 2015 de "potencial de les mesures i tecnologies actuals i noves per respondre a fenòmens meteorològics i climàtics extrems" de "Resistència als desastres".
L'objectiu del projecte és implementar una eina multi-risc i d'alerta primerenca operativa en l'àmbit europeu que millori la capacitat de gestió dels riscos naturals per part dels organismes de protecció civil, anticipant-se a les emergències amb alertes primerenques.
Centre de Recerca Aplicada en Hidrometeorologia (CRAHI) de la Universitat Politècnica de Catalunya (UPC).
Web de la Comissió Europea: https://cordis.europa.eu/project/rcn/203293_en.html
El projecte LODE ( Loss Data Enhancement for DRR and CCA management) pretén millorar les dades disponibles de danys de les emergències per contribuir en la reducció de desastres i del canvi climàtic.
El LODE és una evolució del projecte IDEA, en el qual hi va participar el Departament d'Interior.
En aquest projecte europeu, finançat pel Mecanisme Europeu de Protecció Civil de la Comissió Europea, el Departament d'Interior hi participa com a soci mitjançant la Direcció General de Protecció Civil.
El projecte LODE pretén incloure tots els sectors afectats per les emergències, i ha de permetre la realització de consultes i l'elaboració de diferents anàlisis, amb l'objectiu de perfeccionar la DRR (Disaster Risc Reduction: reducció del risc de desastres) i les estratègies de CCA (Climate Change Adaptation: adaptació al canvi climàtic), així com donar compliment als acords internacionals, en concret al Marc Sendai de les Nacions Unides per a la reducció del risc de desastres per al període 2015-2030.
Per tal de poder establir mesures efectives i eficients de DRR, cal que les actuacions es basin en evidències científiques.
D'altra banda, la correcta avaluació de CCA, així com el disseny i la implementació de les polítiques i les estratègies destinades a aquest objectiu, requereixen poder disposar d'un gran volum de dades, així com aprofundir en el coneixement que es té d'aquestes dades.
Desenvolupar un sistema d'informació integrat de dades de danys i pèrdues de les emergències que integri diverses aplicacions d'anàlisi, com per exemple:
Millorar el coneixement a través d'un estudi de millors pràctiques, i promoure l'intercanvi de dades entre la gran varietat d'actors polítics i d'entitats amb responsabilitat en la recopilació de dades de danys i pèrdues.
Cobrir el buit existent pel que fa a sectors crítics com les infraestructures, el patrimoni cultural o les activitats econòmiques, per als quals avui dia no existeix capacitat suficient de representació i d'anàlisi de danys.
24 mesos (de gener de 2019 a gener de 2021)
El cost total del projecte és de 1.065.478,61 euros, dels quals el finançament europeu és de 799.108,98 euros (75%).
El cost per al Departament d'Interior és de 78.463,10 euros, dels quals el finançament europeu és de 58.847,33 euros (75%).
Projecte europeu de cooperació territorial que té per objectiu fomentar una cultura comuna del risc sísmic als Pirineus, desenvolupant aproximacions harmonitzades de l'avaluació del risc sísmic per als gestors d'emergència, afavorint la difusió d'informació comú i compartida dirigida a les autoritats i al públic, i proporcionant eines d'ajuda a la presa de decisions adaptades a les necessitats dels gestors de crisi.
Aquest és un projecte europeu cofinançat pel Fons FEDER Interreg 2014-2020 de la Comissió Europea.
El Departament d'Interior, mitjançant la Direcció General de Protecció Civil, participa com a soci del projecte.
POCRISC és un projecte que vol fomentar la cultura comuna del risc sísmic a la zona transfronterera que compren les regions de Catalunya, Occitània i Andorra.
El projecte pretén millorar el coneixement del risc sísmic, proporcionar eines de suport a les estratègies de vigilància i mitigació del risc, incloent la sensibilització a la població, proveint-los d'informació, estudis i resultats en les situacions del risc sísmic.
Un dels principals objectius del projecte és proporcionar una avaluació a temps real dels danys causats per un terratrèmol adreçada als gestors d'emergències.
També es preveu una aplicació per a telèfons intel·ligents per a l'avaluació de la vulnerabilitat sísmica dels edificis i del dany post-sísmic.
Els resultats del projecte es posaran en comú entre els tres serveis transfronterers d'emergència mitjançant exercicis de crisi, tallers formatius per a la utilització de les eines desenvolupades i un simulacre d'intervenció post-sísmica.
Institut Cartogràfic i Geològic de Catalunya (Espanya)
El cost total del projecte és de 1.597.769,53€, dels quals la contribució de la Comssió Europa és d'1.021.965,44€ (65%).
La participació del Departament d'Interior en el projecte té un cost d'116.779,53€, dels quals la Comissió Europa subvenciona fins al 65%.
El projecte RECIPE (Reinforcing civil protection capabilities into multi-hazard risk assessment under climate change) pretén reforçar la gestió de les emergències i la planificació de riscos per a diferents perills naturals agreujats pel canvi climàtic.
El projecte RECIPE ( Reinforcing civil protection capabilities into multi-hazard risk assessment under climate change ) pretén reforçar la gestió de les emergències i la planificació de riscos per a diferents perills naturals agreujats pel canvi climàtic.
El projecte està finançat pel Mecanisme Europeu de Protecció Civil de la Comissió Europea.
El Departament d'Interior, mitjançant la Direcció General de Protecció Civil, hi participa com a soci del consorci.
Reforçar les estratègies de reducció del risc de desastres mitjançant:
Centre Tecnològic Forestal de Catalunya (CTFC) - Espanya
El cost total del projecte és de 703.108,77 euros, dels quals el finançament europeu és de 597.642,46 euros (85%).
El cost per al Departament d'Interior és de 56.661,85 euros dels quals el finançament europeu és de 48.162,57 euros (85%).
Amb aquesta publicació es pretén donar resposta a la preocupació generada per la manca d'una normativa sobre la seguretat de les instal·lacions de transport soterrani en l'àmbit ferroviari.
Les raons que, de manera sintètica i entenedora, es recullen aquí, pretenen garantir la seguretat dels usuaris mitjançant la millora de la xarxa i la prevenció de riscos.
En aquest llibre s'apleguen totes aquelles disposicions legals de la Generalitat que regulen els serveis més necessaris en les diverses situacions d'emergència que poden afectar els ciutadans.
La normativa vigent va exposant aquelles accions que es consideren més eficaces quan es tracta de protegir les persones, els béns i el medi ambient en circumstàncies de greu risc col·lectiu, catàstrofes i calamitats públiques.